અગાઉ ‘૩ ઇડિયટ્સ’, ‘pk’, ‘મુન્નાભાઈ MBBS’ અને ‘લગે રહો મુન્નાભાઈ’ જેવી સુપરડુપર હિટ ફિલ્મ લખી ચૂકેલા અભિજાત જોષીની ‘વઝીર’ સત્યઘટનાના આધારે તૈયાર કરવામાં આવી છે. બૅડ્મિન્ટન પ્લેયર સૈયદ મોદીનું ૧૯૮૮માં મર્ડર થયું, જેનો બેઝ આ ફિલ્મમાં ચેસ સાથે મૂકવામાં આવ્યો છે. ફિલ્મ પહેલાં હૉલીવુડના સ્ટાર સાથે બનાવવાની હતી; પણ પછી ફિલ્મ અમિતાભ બચ્ચન, ફરહાન અખ્તર, નીલ નીતિન મુકેશ, અદિતિ રાવ હૈદરી અને જૉન એબ્રાહમના મહત્વપૂર્ણ કૅમિયો સાથે બનાવવામાં આવી છે.